Ginkluotųjų pajėgų užnugaris
Ginkluotųjų pajėgų užnugaris – sudėtinė ginkluotųjų pajėgų dalis, karinių junginių, dalinių, padalinių, įstaigų ir tarnybų sistema, atliekanti užnugario aprūpinimo ir kovinių dalinių techninio aprūpinimo funkcijas. Ginkluotųjų pajėgų užnugaris tokiu pavadinimu (tik rusiškai Тыл Вооружённых Сил) buvo ir yra vadinamas Rusijoje ir TSRS. Kitos valstybėse šias funkcijas atliekančios ginkluotųjų pajėgų struktūros vadinamos kitaip, pvz., Didžiosios Britanijos analogas yra Karališkasis Logistikos korpusas (Royal Logistic Corps).